**Kivonat: Nagykanizsa Megyei Jogú Város Közgyűlése 2025. október 16-i soron kívüli nyílt ülésének jegyzőkönyvéből**

**Napirendi pontok**

**142/2025.(X.16.) számú határozat**

Nagykanizsa Megyei Jogú Város Közgyűlése a 2025. október 16-i soron kívüli ülésén a következő napirendi pontokat tárgyalja:

Nyílt ülés:

1. Javaslat az Aktív Magyarország Programmal kapcsolatos döntések meghozatalára (írásban)

Előterjesztő: Horváth Jácint polgármester

Meghívott: Nyeste Péter ügyvezető

1. Javaslat a Tuxera Aquaprofit Nagykanizsai Sakk Klub támogatására (írásban)

Előterjesztő: Horváth Jácint polgármester

Meghívott: Nádasi Tamás elnök

Zárt ülés:

1. Javaslat az Ipari Parkban levő beépítetlen területek értékesítésével kapcsolatos döntések meghozatalára (írásban)

Előterjesztő: Horváth Jácint polgármester

**Javaslat az Aktív Magyarország Programmal kapcsolatos döntések meghozatalára**

**143/2025.(X.16.) számú határozat**

Nagykanizsa Megyei Jogú Város Közgyűlése dönt arról, hogy Nagykanizsa Megyei Jogú Város Önkormányzata pályázati kérelmet nyújt be az „Ifjúsági Táborhely-fejlesztési Program 2026” című felhívásra, „**Balatonmáriafürdői Gyermektábor felújítása**” megnevezésű projekt megvalósítása érdekében.

A projekt megvalósítási helyszíne: 8647 Balatonmáriafürdő, Petőfi Sándor utca 26. (hrsz: 758).

Összköltség: nettó 59 609 056,- Ft.

A támogatás intenzitása 35%

Vissza nem térítendő támogatás: 20 863 169,- Ft

Önerő összege: 38 745 887,- Ft

Kötelezettséget vállal arra vonatkozóan, hogy a támogatás elnyerése esetén az önkormányzati önerő összegét a 2026. évi költségvetésben elkülöníti.

Kötelezettséget vállal arra vonatkozóan, hogy a támogatás elnyerése esetén a kötelező 5 éves fenntartási időszak alatt a tábor üzemeltetésének költségét biztosítja.

Felkéri a polgármestert, hogy gondoskodjon a pályázat benyújtásáról.

Felhatalmazza a polgármestert, hogy a pályázathoz kapcsolódó dokumentumokat, majd a támogatási kérelem kedvező elbírálása esetén a támogatói okirat hatályba lépéséhez szükséges dokumentumokat beszerezze, aláírja.

**Határidő:**

**a pályázat benyújtására: 2025. október 22.**

**az önerő biztosítására: 2026. évi költségvetési rendelet elfogadása**

**Felelős: Horváth Jácint polgármester**

(Operatív felelős a pályázat benyújtására: Tárnok Ferenc osztályvezető és Nyeste Péter, Nagykanizsai Városfejlesztő Kft. ügyvezetője)

(Operatív felelős az önerő biztosítására: Kunics György osztályvezető)

**Javaslat a Tuxera Aquaprofit Nagykanizsai Sakk Klub támogatására**

**144/2025.(X.16.) számú határozat**

Nagykanizsa Megyei Jogú Város Közgyűlése a Tuxera Aquaprofit Nagykanizsai Sakk Klub sportegyesület részére 3 500 000 Ft összegű támogatást nyújt. A támogatáshoz szükséges összeget Nagykanizsa Megyei Jogú Város Önkormányzata 2025. évi költségvetéséről szóló 9/2025. (II. 26.) önkormányzati rendelet 1/16. melléklet „Vállalkozások ingatlanvásárlási támogatása” című soráról biztosítja.

Felhatalmazza a polgármestert a jelen előterjesztés 2. mellékletét képező támogatási szerződés aláírására.

**Határidő: 2025. október 27. (támogatási szerződés aláírása)**

**Felelős: Horváth Jácint polgármester**

(Operatív felelős: Bagarus Ágnes csoportvezető, Humánigazgatási és Szervezési csoport)

 **Horváth Jácint s.k. Dr. Gyergyák Krisztina s.k.**

 **polgármester jegyző**

**A kivonat hiteléül:**